Vándor Róbert nyerte RSM2-jével az 52. Kékszalagot
A veszprémi kötődésű, egyébként balatonfűzfői Vándor Róbert kormányozta RSM2 ért elsőként a célba az 52. Kékszalag Raiffeisen Nagydíjon - szinte végig vezetve, 17 óra 52 perc 57 másodperc alatt teljesítette a tókerülőt a gyengeszeles versenyen az AC45-ös hajó. Az élmezőny végig fej-fej mellett haladt, hosszan vesztegeltek Tihanynál, majd miután újra talált szelet, sikeresen szakította le magáról vetélytársait az egység. Második lett a Roland Gabler kormányozta New Black Jack, a harmadik helyen pedig az MKB-Prospex Team hajója érkezett meg, amelyet Kaiser Kristóf kormányzott. (A képen a győztes csapat - fotó: Facebook)